Bekomernis deur Bob en Debbie Gass - Christian Motivations
Bekomernis deur Bob en Debbie Gass
Identifiseer die bron van jou bekommernisse. Het jy grootgeword in 'n familie waar vrees geheers het - altyd onseker gevoel, nooit voldoen aan die vereistes nie, en nooit woorde van bevestiging en goedkeuring gehoor nie? Luister jy na die doemprofete en is al wat jy hoor als wat verkeerd is, en hoeveel erger dit gaan word? Wat is die oorsprong van jou angs?
Jy sal jou nie vrese kan verdryf voor jy hulle in woorde kan uitdruk nie. Deur jou bekommernisse in woorde om te sit, neem jy hul mag weg. In die roman Life of Pi, bevind die hoofkarakter, Pi, homself op see in 'n reddingsboot met 'n Bengaalse tier. Terwyl hy daar is, begin Pi sy vrese, vir die see en die tier, ontleed. Hy gee hierdie raad: "Jy moet hard veg om jou vrees uit te druk. Jy
moet hard veg om die lig van woorde daaroor te laat skyn. As jy dit nie doen nie, as jou vrees 'n woordlose duisternis word wat jy vermy, wat jy miskien selfs slaag om te vergeet, kan jy jouself blootstel vir verdere vreesaanvalle omdat jy nog nooit werklik teen die teenstander geveg het wat jou verslaan het nie." Stel elkeen van jou vrese bloot. Vrese oor finansies, verhoudings, jou
beroep en veiligheid - noem hulle op in gebed. Dwing hulle om voor God te staan. "Moet oor niks besorg wees nie, maar maak in alles julle begeertes... aan God bekend. En die vrede van God wat alle verstand te bowe gaan, sal oor julle harte en gedagtes die wag hou in Christus Jesus." (Fil. 4:6-7 NV).
Sielskos: Deut. 28-29; Matt 13:47-58; Ps 119:1-8; Spr. 17:3
Die Here veroordeel jou nie as jy met rede bekommerd is oor jou verantwoordelikhede nie. Dit wat hy wel veroordeel is die ingesteldheid wat keer dat Hy deel is van die vergelyking, of die feit dat ons as 'n laaste uitweg na Hom toe gaan. Vernietigende angs veroorsaak dat ons God nie in die
toekoms sien nie, dat ons ons onsekerhede sonder geloof probeer hanteer, en dat ons van God se beloftes en Sy getrouheid vergeet. Jesus het vir Sy dissipels gesê: "Moet julle nie bekommer oor julle lewe... [of julle genoeg het] nie". Let op na die woorde "of jy genoeg het nie". Dis waaroor ons bekommerd is - tekorte, siekte, afleggings, die ekonomie. Die dissipels was bekommerd toe hulle skielik vir vyfduisend mense moes kosgee. Filippus het 'n opname gemaak:
"... twee honderd mense se dagloon is nie eers genoeg om elkeen van hulle 'n stukkie brood te laat kry nie." (Joh. 6:7 NV). Hoe dink jy het Jesus op daardie oomblik gevoel? Die oplossing van hul probleem het langs hulle gestaan, maar hulle het nie na Hom toe gegaan totdat hulle met hul rûe teen die muur was nie. In hulle hande het vyf brode en twee vissies na niks gelyk nie. Maar in Sy hande was dit meer as genoeg om die skare te voed en hulle probleem op te los. Soos wat die brood aanhou vermenigvuldig het, moes hulle definitief gesê het: "Here, hoekom het ek ooit aan U getwyfel?" Laat jou probleme jou na Jesus dryf, en wanneer jy daar kom, bly daar!